
0.LECKE – HOGYAN HASZNÁLJUK AZ ONLINE VILÁGOT BIZTONSÁGOSAN? KÉRDÉSEK ÉS MEGOLDÁSOK A MÉDIA EDUKÁCIÓS PROBLÉMÁKRA A TÁRSADALMUNKBAN

Napjainkban az emberek már-már képtelenek létezni telefonjaik, okos eszközeik nélkül. Egyik kötődési pont ezekhez az infokommunikációs eszközökhöz a közösségi média oldalak használata. Minden nappal egyre több felhasználót számolnak ezek az oldalak és azt gondolnánk, hogy ártalmatlanok, de nem.
A média edukáció és biztonság oktatásának hiánya vagy nem megfelelő megvalósítása még veszélyesebbé teszi ezeket a platformokat, melyeknek felhasználói többségben fiatalok, de az idősebb generációk számára is tudnak kellemetlenségeket okozni ezeken a felületeken keresztül.
A dolgozatban részletes elemzésre kerülnek a különböző közösségi média felületek veszélyei, az ott elkövethető és elkövetett bűncselekmények és azok következményei, mint a cyberbullying vagy az személyiség lopás, de szó esik a sharentingről is.
A későbbiekben pedig azokra a kérdésekre ad választ hogyan, milyen módszerekkel (gamifikáció, e-learning) lehetne megvalósítani a média edukációt, annak érdekében, hogy a felhasználók tudatosabbá váljanak az őket érintő kérdésekben. A hangsúly főként a gyermekek oktatására helyeződik, de ebből következően a felnőttek képzettségét is vizsgálja a témában.
A kutatás magyarországi viszonylatban vizsgálja a fent megfogalmazott gondolatokat és kérdéseket, három különböző generáció szemszögén keresztül: X generáció (1965-1981), Y generáció (1982-1995) és Z generáció (1996-2007) aspektusában. 



